《程帅新作止戈堂索诗谨赋三首》
宋代·苏籀

建州氓隶敢滔天，乱领妖腰伏乃愆。
献馘牙门森戟纛，解严后庑戢戈鋋。
劳归宣润奇材客，勅赐番禺馈米船。
劝课蚕桑陈俎豆，顽愚悛悟悔从前。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。